《秋日凤凰台即事》
宋代·林希逸

三山远落穷江尾，一水横过接石头。兰棹几双船细细，芦场无数屋浮浮。

断云归去商量雨，黄叶飞来问讯秋。总为登临能作兴，若为陈迹替人愁。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。